Source: https://www.slov-lex.sk/pravne-predpisy/SK/ZZ/1996/90/20020401.html
Timestamp: 2020-08-12 16:14:46+00:00

Document:
90/1996 Z.z. - Zákon Národnej rady Slovenskej repu... - SLOV-LEX
90/1996 Z.z./
Časová verzia predpisu účinná od 01.04.2002 do 29.04.2002
Výška minimálnej mzdy je
za každú hodinu odpracovanú zamestnancom 26,60 Sk,
za mesiac 4 920 Sk pre zamestnanca odmeňovaného mesačnou mzdou,
75 % súm uvedených v písmenách a) a b), ak ide o zamestnanca, ktorý je požívateľom čiastočného invalidného dôchodku, a o mladistvého zamestnanca staršieho ako 16 rokov,
50 % súm uvedených v písmenách a) a b), ak ide o zamestnanca, ktorý je požívateľom invalidného dôchodku, invalidného zamestnanca mladšieho ako 18 rokov a o zamestnanca mladšieho ako 16 rokov.
Výška minimálnej mzdy ustanovená v odseku 1 písm. a) je určená pre zamestnancov, ktorých týždenný pracovný čas je 42 a 1/2 hodiny; pri ustanovení skráteného týždenného pracovného času1) a pri týždennom pracovnom čase ustanovenom pre zamestnancov mladších ako 16 rokov1a) sa výška minimálnej mzdy úmerne zvýši.
Zamestnancovi odmeňovanému mesačnou mzdou, ktorý má dojednaný alebo povolený kratší týždenný pracovný čas2) alebo neodpracoval v mesiaci všetky pracovné dni, patrí minimálna mzda vo výške zodpovedajúcej odpracovanému času.
Ak mzda3) zamestnanca nedosiahne v kalendárnom mesiaci výšku minimálnej mzdy, zamestnávateľ poskytne zamestnancovi doplatok, ktorý predstavuje rozdiel medzi dosiahnutou mzdou a výškou minimálnej mzdy podľa § 2.
Zamestnancovi, ktorého mzda je splatná za dlhšie ako mesačné obdobie, sa doplatok poskytuje ako preddavok4) a zúčtuje sa pri výplate uvedenej mzdy alebo jej časti za obdobie predchádzajúce dňu tejto výplaty. Obdobie predchádzajúce dňu tejto výplaty, prípadne bližšie podmienky zúčtovania doplatku dohodne zamestnávateľ v kolektívnej zmluve alebo upraví vo vnútornom predpise vydanom po prerokovaní s príslušným odborovým orgánom; u členov družstiev, ak podľa stanov podmienkou členstva je aj pracovný vzťah, možno takú úpravu vykonať uznesením členskej schôdze.
Do mzdy podľa § 3 ods. 1 sa nezahŕňa mzda za prácu nadčas.6)
Výšku minimálnej mzdy podľa odsekov 2 a 4 ustanoví nariadenie vlády Slovenskej republiky vždy k 1. októbru kalendárneho roka. Výšku minimálnej mzdy podľa odseku 5 ustanoví nariadenie vlády Slovenskej republiky vždy k 1. októbru kalendárneho roka, ak vláda rozhodne o jej zvýšení.
Výška minimálnej mzdy za mesiac sa upraví tak, aby sa rovnala súčinu priemernej mesačnej nominálnej mzdy zamestnanca vyjadrenej v Sk na fyzickú osobu, zistenej Štatistickým úradom Slovenskej republiky za predchádzajúci kalendárny rok a koeficientu a zaokrúhli sa na celé desiatky korún smerom nahor.
Koeficient dohodnú zástupcovia štátu, zástupcovia zamestnávateľov a zástupcovia zamestnancov (ďalej len „sociálny partner“)8) vždy najneskôr do 31. júla kalendárneho roka na základe návrhu Ministerstva práce, sociálnych vecí a rodiny Slovenskej republiky predloženého Rade hospodárskej a sociálnej dohody Slovenskej republiky vždy najneskôr do 15. júna kalendárneho roka. Koeficient s presnosťou na dve desatinné miesta dohodnú tak, aby výška minimálnej mzdy za mesiac prevýšila sumu životného minima pre plnoletú fyzickú osobu ustanovenú osobitným predpisom,9) zvýšenú o príslušné sumy dane z príjmu fyzických osôb podľa osobitného predpisu,10) poistného na povinné zdravotné poistenie, poistného na nemocenské poistenie, poistného na dôchodkové zabezpečenie a príspevku na poistenie v nezamestnanosti.
Výška minimálnej mzdy za každú hodinu odpracovanú zamestnancom sa úmerne upraví podľa výšky minimálnej mzdy upravenej podľa odseku 2 a zaokrúhli sa na celé desiatky halierov.
Ak sa sociálni partneri nedohodnú na koeficiente v lehote ustanovenej v odseku 3, o výške minimálnej mzdy rozhodne vláda Slovenskej republiky.
Nariadenie vlády Českej a Slovenskej Federatívnej Republiky č. 53/1992 Zb. o minimálnej mzde v znení nariadenia vlády Slovenskej republiky č. 645/1992 Zb. a nariadenia vlády Slovenskej republiky č. 248/1993 Z. z.
§ 83 ods. 3 až 5 Zákonníka práce.
§ 83 ods. 2 Zákonníka práce.
§ 86 Zákonníka práce.
Napríklad § 111 ods. 2 Zákonníka práce, § 4 ods. 2 zákona č. 1/1992 Zb. o mzde, odmene za pracovnú pohotovosť a o priemernom zárobku v znení zákona Národnej rady Slovenskej republiky č. 52/1996 Z. z., § 3 ods. 2 zákona č. 143/1992 Zb. o plate a odmene za pracovnú pohotovosť v rozpočtových a v niektorých ďalších organizáciách a orgánoch.
Napríklad § 121 ods. 1 písm. b) Zákonníka práce, § 12 ods. 1 písm. b) zákona č. 1/1992 Zb., § 18 ods. 1 písm. b) zákona č. 143/1992 Zb.
§ 114 Zákonníka práce.§ 16 zákona č. 1/1992 Zb.
Napríklad § 5 zákona č. 1/1992 Zb. v znení zákona Národnej rady Slovenskej republiky č. 52/1996 Z. z., § 10 zákona č. 143/1992 Zb. v znení zákona Národnej rady Slovenskej republiky č. 260/1995 Z. z.
525/2004 Z. z. Nariadenie vlády Slovenskej republiky, ktorým sa ustanovuje výška minimálnej mzdy
428/2005 Z. z. Nariadenie vlády Slovenskej republiky, ktorým sa ustanovuje výška minimálnej mzdy
540/2006 Z. z. Nariadenie vlády Slovenskej republiky, ktorým sa ustanovuje výška minimálnej mzdy
Číslo: 90/1996 Z. z.
Názov: Zákon Národnej rady Slovenskej republiky o minimálnej mzde
Dátum vyhlásenia: 31.03.1996
Dátum účinnosti do: 29.04.2002
Nachádza sa v čiastke: 31/1996
2. 01.04.1996 - 31.12.1997
3. 01.01.1998 - 31.03.1999 366/1997 Z. z.
4. 01.04.1999 - 31.12.1999 56/1999 Z. z.
5. 01.01.2000 - 30.09.2000 346/1999 Z. z.
6. 01.10.2000 - 18.10.2001 298/2000 Z. z.
7. 19.10.2001 - 31.03.2002 411/2001 Z. z.
8. 01.04.2002 - 29.04.2002 311/2001 Z. z.
9. 30.04.2002 - 30.09.2002 225/2002 Z. z., 411/2001 Z. z., 411/2001 Z. z.
10. 01.10.2002 - 30.09.2003 514/2002 Z. z.
11. 01.10.2003 - 30.09.2004 400/2003 Z. z.
12. 01.10.2004 - 30.09.2005 525/2004 Z. z.
13. 01.10.2005 - 30.09.2006 428/2005 Z. z.
14. 01.10.2006 - 30.09.2007 540/2006 Z. z.
15. 01.10.2007 - 31.01.2008 450/2007 Z. z.

References: § 2
 § 3

§ 83

§ 83

§ 86
 § 111
 § 4
 § 3
 § 121
 § 12
 § 18

§ 114
 § 5
 § 10